ການປັບປຸງຫຼັກສູດການສຶກສາທາງດ້ານວິຊາຊີບຂອງຄູ ໃນລະດັບປະລີນຍາຕີ ຢູ່ຄະນະວິສະວະກຳສາດ ມະຫາວິທະຍາໄລ ແຫ່ງຊາດລາວ
ພະແນກຝຶກອົບຮົມວິຊາຊີບຄູ(VTTD) ໄດ້ເຊື້ອເຊີນເອົາບັນດາ ຊ່ຽວຊານຈາກຫຼາຍອົງການຈັດຕັ້ງ ເພື່ອມາປຶກສາຫາລືຫຼາຍໆທາງເລືອກທີ່ແຕກຕ່າງກັນໃນການທົບທວນຫຼັກສູດ ເພື່ອໃຫ້ສອດຄ່ອງໃນການພັດທະນາຂອງການປະຕິຮູບການສຶກສາຢູ່ລາວ ກໍ່ຄືພາກພື້ນໃຫ້ໄປຕາມແນວໂນ້ມຂອງສາກົນ. ນອກຈາກນີ້ການປັບປຸງຫຼັກສູດຈະຖືກພິຈາລະນາຈາກຜົນຂອງການສຶກສາກ່ຽວກັບນັກຮຽນທີ່ໄດ້ຮຽນຈົບໄປແລ້ວ, ຊຶ່ງທາງພະແນກຝຶກອົບຮົມວິຊາຊີບຄູພວມດຳເນີນໃນປະຈຸບັນ. ກອງປະຊຸມປຶກສາຫາລືນີ້ແມ່ນໄດ້ຮັບການສະໜັບ ສະໜູນຈາກການຮ່ວມມືລະຫວ່າງສອງອົງການຂອງເຢຍລະມັນຄື: ອົງການ GIZ ແລະ dvv international. ວາລະກອງປະຊຸມ ແລະ ບົດນຳສະເໜີຕ່າງໆສາມາດເບິ່ງໄດ້ ໃນເອກະສານຕິດຄັດດັ່ງລຸ່ມນີ້